145. löggjafarþing 2015–2016.

Þingskjal 1622 — 855. mál.

Fyrirspurn

til fjármála- og efnahagsráðherra um sölu á eignarhlut
ríkissjóðs í Reitum fasteignafélagi hf.

Frá Kristjáni L. Möller.

1.	Hver voru markmiðin með sölunni á eignarhlut ríkissjóðs í Reitum fasteignafélagi hf. önnur en að fá sem hagstæðast verð?

2.	Hverjir voru ráðgjafar ríkisins við söluna og hvað fengu þeir langan frest til undirbún
ings? Er sölufyrirkomulagið í samræmi við ráðgjöfina?

3.	Hverjir keyptu hlut ríkisins í Reitum og í hvaða hlutföllum?

4.	Var nauðsynlegt að selja núna allan hlut ríkisins í Reitum?

5.	Telur ráðherra að fullt verðmæti hafi fengist fyrir hlut ríkisins í Reitum í ljósi rekstrar
horfa fyrirtækisins?

6.	Hver er afstaða ráðherra til hollenska fyrirkomulagsins" á sölu bréfanna? Á það fyrir
komulag við þegar ekki er gert ráð fyrir að almenningur taki þátt í útboðinu?

7.	Telur ráðherra að stutt söluferli sem þetta, yfir helgi þegar markaðir eru lokaðir, sé hag
fellt ríkissjóði þar sem bréfin voru auglýst eftir lokun markaða 19. ágúst sl. og tilboðs
frestur rann út kl. 8:30 mánudaginn 22. ágúst sl.?

8.	Hvers vegna fór salan fram í útboði sem er undanþegið útgáfu lýsingar í samræmi við heimild í c-lið 1. tölul. 1. mgr. 50. gr. laga um verðbréfaviðskipti, nr. 108/2007? Telur ráðherra æskilegt að almenningur eigi þess kost að bjóða í bréf sem þessi?

9.	Hver er stefna ráðherra í því að veita almenningi kost á að eignast hlutabréf í eigu ríkis
ins og var salan á Reitum í samræmi við stefnu hans?

Skriflegt svar óskast.